Avis juridique important

|

32004L0012

Οδηγία 2004/12/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, που τροποποιεί την οδηγία 94/62/ΕΚ για τις συσκευασίες και τα απορρίμματα συσκευασίας - Δήλωση του Συμβουλίου, της Επιτροπής και του Ευρωπαϊκού Κοινοβουλίου

Επίσημη Εφημερίδα αριθ. L 047 της 18/02/2004 σ. 0026 - 0032

Οδηγία 2004/12/ΕΚ του Ευρωπαϊκού Κοινοβουλίου και του Συμβουλίουτης 11ης Φεβρουαρίου 2004που τροποποιεί την οδηγία 94/62/ΕΚ για τις συσκευασίες και τα απορρίμματα συσκευασίαςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 παράγραφος 1,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 17 Δεκεμβρίου 2003,Εκτιμώντας τα ακόλουθα:(1) Σύμφωνα με την οδηγία 94/62/ΕΚ(4), το Συμβούλιο καλείται, όχι αργότερα από έξι μήνες πριν από το τέλος της πρώτης πενταετούς φάσης που άρχισε από την ημερομηνία από την οποία θα έπρεπε να έχει τεθεί σε εφαρμογή η εν λόγω οδηγία στο εθνικό δίκαιο, να καθορίσει στόχους για την επόμενη πενταετή φάση.(2) Ο ορισμός της "συσκευασίας", όπως θεσπίσθηκε από την οδηγία 94/62/ΕΚ θα πρέπει να αποσαφηνισθεί περαιτέρω, μέσω της εισαγωγής ορισμένων κριτηρίων και ενός παραρτήματος με επεξηγηματικά παραδείγματα. Προκειμένου να επιτευχθούν οι φιλόδοξοι στόχοι ανακύκλωσης, είναι απαραίτητο να ενθαρρυνθεί η ανάπτυξη καινοτόμων, περιβαλλοντικώς ορθών και βιώσιμων διαδικασιών ανακύκλωσης θα πρέπει να πραγματοποιηθεί αξιολόγηση των διαφόρων μεθόδων ανακύκλωσης ενόψει της διατύπωσης ορισμών για τις μεθόδους αυτές.(3) Οι στόχοι ανακύκλωσης για κάθε επιμέρους υλικό των απορριμμάτων θα πρέπει να λαμβάνουν υπόψη τις αξιολογήσεις του κύκλου ζωής καθώς και την ανάλυση κόστους-οφέλους, που έχουν δείξει σαφείς διαφορές, τόσο στο κόστος όσο και στα οφέλη της ανακύκλωσης των διαφόρων υλικών συσκευασίας, και θα πρέπει να βελτιώσουν τη συνοχή της εσωτερικής αγοράς όσον αφορά την ανακύκλωση των εν λόγω υλικών.(4) Θα πρέπει να αυξηθούν περαιτέρω η ανάκτηση και η ανακύκλωση απορριμμάτων συσκευασιών, ώστε να μειωθούν οι περιβαλλοντικές επιπτώσεις τους.(5) Σε ορισμένα κράτη μέλη, στα οποία, λόγω ειδικών περιστάσεων, επετράπη να αναβάλουν την καθορισμένη ημερομηνία για την επίτευξη των στόχων ανακύκλωσης και ανάκτησης που ορίζονται στην οδηγία 94/62/ΕΚ, θα πρέπει να επιτραπεί περαιτέρω, αλλά περιορισμένη, αναβολή.(6) Το Ευρωπαϊκό Κοινοβούλιο, το Συμβούλιο και η Επιτροπή συμφωνούν ότι επιβάλλονται προσωρινές παρεκκλίσεις για τα προσχωρούντα κράτη ως προς τους στόχους της παρούσας οδηγίας. Τούτο θα πρέπει να αποφασισθεί βάσει των αιτημάτων των προσχωρούντων κρατών για παρεκκλίσεις που θα ισχύσουν, καταρχήν, το αργότερο έως το 2012 για την Κύπρο, τη Δημοκρατία της Τσεχίας, την Εσθονία, την Ουγγαρία, τη Λιθουανία, τη Σλοβακία και τη Σλοβενία· το 2013 για τη Μάλτα· το 2014 για την Πολωνία και το 2015 για τη Λεττονία.(7) Η εν λόγω συμφωνία θα οριστικοποιηθεί σύμφωνα με την προσήκουσα νομική διαδικασία πριν από την εκπνοή της προθεσμίας για τη μεταφορά της παρούσας οδηγίας στο εσωτερικό δίκαιο.(8) Η διαχείριση των συσκευασιών και των απορριμμάτων συσκευασίας απαιτεί τη θέσπιση από τα κράτη μέλη συστημάτων επιστροφής, συλλογής και ανάκτησης. Τα συστήματα αυτά θα πρέπει να είναι ανοικτά στη συμμετοχή όλων των ενδιαφερομένων μερών και να σχεδιάζονται κατά τρόπον ώστε να αποφεύγονται οι διακρίσεις σε βάρος εισαγομένων προϊόντων και οι φραγμοί στο εμπόριο ή οι στρεβλώσεις του ανταγωνισμού και να εξασφαλίζεται η μεγαλύτερη δυνατή επιστροφή συσκευασιών και απορριμμάτων συσκευασίας, σύμφωνα με τη συνθήκη. Θα πρέπει να αποφεύγεται η διάκριση εις βάρος υλικών βάσει του βάρους τους. Οι παράγοντες στην αλυσίδα συσκευασίας στο σύνολό τους θα πρέπει να αναλαμβάνουν την ευθύνη που τους αναλογεί προκειμένου να εξασφαλίζεται ο μέγιστος δυνατός περιορισμός της περιβαλλοντικής επίπτωσης της συσκευασίας και των απορριμμάτων συσκευασίας καθ' όλη τη διάρκεια του κύκλου ζωής τους.(9) Απαιτούνται ετήσια δεδομένα κοινοτικής εμβέλειας σχετικά με τη συσκευασία και τα απορρίμματα συσκευασίας, συμπεριλαμβανομένων των απορριμμάτων που εξάγονται εκτός της Κοινότητας προς ανακύκλωση και ανάκτηση, προκειμένου να παρακολουθείται η υλοποίηση των στόχων της παρούσας οδηγίας. Αυτό απαιτεί εναρμονισμένη τεχνική υποβολής εκθέσεων καθώς και σαφείς κατευθυντήριες γραμμές προς τους παρόχους δεδομένων.(10) Η Επιτροπή θα πρέπει να εξετάσει και να υποβάλει έκθεση σχετικά με την εφαρμογή και τις επιπτώσεις της παρούσας οδηγίας αφενός στο περιβάλλον και αφετέρου στην εσωτερική αγορά. Η έκθεση αυτή θα πρέπει να καλύπτει επίσης τα ζητήματα των βασικών απαιτήσεων, των μέτρων πρόληψης της δημιουργίας απορριμμάτων, ενός πιθανού δείκτη συσκευασίας, των σχεδίων πρόληψης της δημιουργίας απορριμμάτων, της επαναχρησιμοποίησης, της ευθύνης του παραγωγού και των βαρέων μετάλλων. Επίσης, η έκθεση θα πρέπει, εάν χρειασθεί, να συνοδεύεται από προτάσεις αναθεώρησης.(11) Τα κράτη μέλη θα πρέπει να προωθούν σχετικές εκστρατείες ενημέρωσης και ευαισθητοποίησης των καταναλωτών και να ενθαρρύνουν άλλους μηχανισμούς πρόληψης.(12) Πέραν των στόχων της παρούσας οδηγίας στους τομείς του περιβάλλοντος και της εσωτερικής αγοράς, η ανακύκλωση μπορεί επίσης να οδηγήσει στη δημιουργία θέσεων απασχόλησης, ο αριθμός των οποίων έχει μειωθεί σε άλλους τομείς της κοινωνίας, και έτσι μπορεί να συμβάλει στην αποτροπή του κοινωνικού αποκλεισμού.(13) Δεδομένου ότι οι στόχοι της προβλεπόμενης δράσης, συγκεκριμένα η εναρμόνιση των εθνικών στόχων για την ανακύκλωση των απορριμμάτων συσκευασιών, λαμβάνοντας υπόψη τις ιδιαίτερες περιστάσεις εκάστου κράτους μέλους, και η περαιτέρω αποσαφήνιση των ορισμών, είναι αδύνατον να επιτευχθούν επαρκώς από τα κράτη μέλη και δύνανται συνεπώς, λόγω των διαστάσεων της δράσης, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας που διατυπώνεται στο άρθρο 5 της συνθήκης. Σύμφωνα με την αρχή της αναλογικότητας, όπως διατυπώνεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την επίτευξη των στόχων αυτών.(14) Τα μέτρα που είναι αναγκαία για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(15) Επομένως, η οδηγία 94/62/ΕΚ θα πρέπει να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 94/62/ΕΚ τροποποιείται ως ακολούθως:1. Στο σημείο 1 του άρθρου 3 προστίθενται τα ακόλουθα εδάφια:"Ο ορισμός της 'συσκευασίας' βασίζεται περαιτέρω στα ακόλουθα κριτήρια, επεξηγηματικά παραδείγματα της εφαρμογής των οποίων είναι τα απαριθμούμενα στο παράρτημα Ι αντικείμενα.i) Θεωρούνται συσκευασία τα αντικείμενα που πληρούν τον ανωτέρω ορισμό, με την επιφύλαξη άλλων λειτουργιών τις οποίες μπορεί επίσης να επιτελεί η συσκευασία, εκτός αν το αντικείμενο αποτελεί αναπόσπαστο μέρος προϊόντος, και είναι αναγκαίο για να περιέχει, υποστηρίζει ή διαφυλάσσει το προϊόν αυτό σε όλη τη διάρκεια της ζωής του και όλα τα στοιχεία προορίζονται να χρησιμοποιηθούν, να καταναλωθούν ή να διατεθούν από κοινού.ii) Τα αντικείμενα που έχουν σχεδιασθεί και προορίζονται για να γεμίζονται στο σημείο πώλησης, καθώς και τα αντικείμενα μιας χρήσης που πωλούνται γεμάτα ή έχουν σχεδιασθεί και προορίζονται για να γεμίζονται στο σημείο πώλησης, θεωρούνται συσκευασία, εφόσον επιτελούν συσκευαστική λειτουργία.iii) Τα συστατικά μέρη της συσκευασίας και τα ενσωματωμένα στη συσκευασία βοηθητικά στοιχεία θεωρούνται μέρος της συσκευασίας στην οποία είναι ενσωματωμένα. Τα βοηθητικά στοιχεία που είναι απευθείας ανηρτημένα ή προσδεδεμένα σε ένα προϊόν και τα οποία επιτελούν συσκευαστική λειτουργία θεωρούνται συσκευασία, εκτός αν αποτελούν αναπόσπαστο μέρος του προϊόντος αυτού και όλα τα στοιχεία προορίζονται να καταναλωθούν ή να διατεθούν από κοινού.Η Επιτροπή, κατά περίπτωση, και σύμφωνα με τη διαδικασία που αναφέρεται στο άρθρο 21, εξετάζει και, αν παραστεί ανάγκη, αναθεωρεί τα επεξηγηματικά παραδείγματα σχετικά με τον ορισμό της συσκευασίας που αναφέρονται στο παράρτημα Ι. Εξετάζονται κατά προτεραιότητα τα ακόλουθα αντικείμενα: θήκες για CD και βίντεο, γλάστρες, σωληνάρια και κύλινδροι που περιβάλλονται από ελαστικό υλικό, αντικολλητικό χαρτί αυτοκόλλητων ετικετών και χαρτί περιτυλίγματος.".2. Το άρθρο 4 αντικαθίσταται από το ακόλουθο κείμενο:"Άρθρο 4Πρόληψη1. Τα κράτη μέλη εξασφαλίζουν ότι, παράλληλα με τα μέτρα για την πρόληψη του σχηματισμού απορριμμάτων συσκευασίας σύμφωνα με το άρθρο 9, εφαρμόζονται και άλλα προληπτικά μέτρα.Αυτά τα άλλα μέτρα μπορούν να συνίστανται σε εθνικά προγράμματα, σχέδια για τη θέσπιση της ευθύνης του παραγωγού προκειμένου να ελαχιστοποιείται η περιβαλλοντική επίπτωση της συσκευασίας, ή παρεμφερείς δράσεις οι οποίες εγκρίνονται, εφόσον χρειάζεται, σε συνεννόηση με τους οικονομικούς παράγοντες, και σχεδιάζονται έτσι ώστε να συγκεντρώνουν και να αξιοποιούν τις πολλαπλές πρωτοβουλίες που αναλαμβάνονται εντός των κρατών μελών όσον αφορά την πρόληψη. Τα μέτρα αυτά συνάδουν με τους στόχους της παρούσας οδηγίας, όπως ορίζονται στο άρθρο 1 παράγραφος 1.2. Η Επιτροπή συμβάλλει στην προαγωγή της πρόληψης ενθαρρύνοντας την ανάπτυξη κατάλληλων ευρωπαϊκών προτύπων, σύμφωνα με το άρθρο 10. Τα πρότυπα αποσκοπούν στην ελαχιστοποίηση της περιβαλλοντικής επίπτωσης της συσκευασίας σύμφωνα με τα άρθρα 9 και 10.3. Η Επιτροπή υποβάλλει, εφόσον απαιτείται, προτάσεις μέτρων για την ενίσχυση και τη συμπλήρωση της επιβολής των βασικών υποχρεώσεων και για να διασφαλισθεί ότι μια νέα συσκευασία εισάγεται στην αγορά μόνον αφού ο παραγωγός έχει λάβει κάθε απαραίτητο μέτρο για την ελαχιστοποίηση της περιβαλλοντικής της επίπτωσης χωρίς να τίθενται σε κίνδυνο οι βασικές λειτουργίες της εν λόγω συσκευασίας.".3. Το άρθρο 6 αντικαθίσταται από το ακόλουθο κείμενο:"Άρθρο 6Ανάκτηση και ανακύκλωση1. Προκειμένου να συμμορφωθούν προς τους στόχους της παρούσας οδηγίας, τα κράτη μέλη λαμβάνουν τα αναγκαία μέτρα για την επίτευξη των ακόλουθων στόχων που καλύπτουν το σύνολο της επικράτειάς τους:α) έως τις 30 Ιουνίου 2001 το αργότερο, ανάκτηση ή αποτέφρωση σε εγκαταστάσεις αποτεφρώσεως απορριμμάτων με ανάκτηση ενέργειας μεταξύ 50 % τουλάχιστον και 65 % το πολύ κατά βάρος, των απορριμμάτων συσκευασίας·β) έως τις 31 Δεκεμβρίου 2008 το αργότερο, ανάκτηση ή αποτέφρωση σε εγκαταστάσεις αποτεφρώσεως απορριμμάτων με ανάκτηση ενέργειας 60 % τουλάχιστον κατά βάρος, των απορριμμάτων συσκευασίας·γ) έως τις 30 Ιουνίου 2001 το αργότερο, ανακύκλωση μεταξύ 25 % τουλάχιστον και 45 % το πολύ, κατά βάρος, του συνόλου των υλικών συσκευασίας που περιέχονται στα απορρίμματα συσκευασίας, με ελάχιστο ποσοστό 15 % κατά βάρος, για κάθε υλικό συσκευασίας·δ) έως τις 31 Δεκεμβρίου 2008 το αργότερο, ανακύκλωση μεταξύ 55 % τουλάχιστον και 80 % το πολύ, κατά βάρος, των απορριμμάτων συσκευασίας·ε) έως τις 31 Δεκεμβρίου 2008 το αργότερο, επίτευξη των ακόλουθων ελάχιστων στόχων ανακύκλωσης για υλικά που περιέχονται σε απορρίμματα συσκευασίας:i) 60 %, κατά βάρος, για το γυαλί,ii) 60 %, κατά βάρος, για το χαρτί και χαρτόνι,iii) 50 %, κατά βάρος, για τα μέταλλα,iv) 22,5 %, κατά βάρος, για τα πλαστικά, λαμβάνοντας αποκλειστικά υπόψη υλικά που ανακυκλώνονται εκ νέου σε πλαστικά,v) 15 %, κατά βάρος, για το ξύλο.2. Τα απορρίμματα συσκευασιών που εξάγονται από την Κοινότητα σύμφωνα με τους κανονισμούς του Συμβουλίου (ΕΟΚ) αριθ. 259/93(6) και (ΕΚ) αριθ. 1420/1999(7) και τον κανονισμό (ΕΚ) αριθ. 1547/1999 της Επιτροπής(8) προσμετρώνται στην κάλυψη των υποχρεώσεων και στόχων της παραγράφου 1 μόνον εάν υπάρχουν σαφείς αποδείξεις ότι η ανάκτηση ή/και ανακύκλωση έλαβε χώρα κάτω από συνθήκες ισοδύναμες, σε γενικές γραμμές, με εκείνες που ορίζει η σχετική κοινοτική νομοθεσία.3. Τα κράτη μέλη ενθαρρύνουν, όπου ενδείκνυται, την ανάκτηση ενέργειας, όπου είναι προτιμότερη από την ανακύκλωση υλικών για περιβαλλοντικούς λόγους και λόγους κόστους-ωφελείας. Αυτό θα μπορούσε να πραγματοποιηθεί με την πρόβλεψη επαρκούς περιθωρίου μεταξύ εθνικών στόχων ανακύκλωσης και εθνικών στόχων ανάκτησης.4. Τα κράτη μέλη ενθαρρύνουν, όπου ενδείκνυται, τη χρησιμοποίηση υλικών που προέρχονται από ανακυκλωμένα απορρίμματα συσκευασίας για την παραγωγή συσκευασιών και άλλων προϊόντων:α) βελτιώνοντας τις συνθήκες της αγοράς για τα εν λόγω υλικά·β) επανεξετάζοντας τους υφιστάμενους κανονισμούς που εμποδίζουν τη χρησιμοποίηση των υλικών αυτών.5. Έως τις 31 Δεκεμβρίου 2007 το αργότερο, το Ευρωπαϊκό Κοινοβούλιο και το Συμβούλιο, αποφασίζοντας με ειδική πλειοψηφία και με βάση πρόταση της Επιτροπής, καθορίζουν στόχους για την τρίτη πενταετή φάση 2009 έως 2014, βάσει της πρακτικής πείρας που αποκομίζουν τα κράτη μέλη από τις δράσεις για επίτευξη των στόχων που καθορίζονται στην παράγραφο 1 και βάσει των πορισμάτων επιστημονικών ερευνών και τεχνικών εκτίμησης, όπως οι αναλύσεις κύκλου ζωής και οι αναλύσεις κόστους-ωφελείας.Η εν λόγω διαδικασία επαναλαμβάνεται ανά πενταετία.6. Τα μέτρα και οι στόχοι που αναφέρονται στην παράγραφο 1 δημοσιεύονται από τα κράτη μέλη και αποτελούν αντικείμενο ενημερωτικής εκστρατείας προς το ευρύ κοινό και τους οικονομικούς παράγοντες.7. H Ελλάδα, η Ιρλανδία και η Πορτογαλία μπορούν, λόγω της ειδικής τους κατάστασης, δηλαδή, αντίστοιχα, του μεγάλου αριθμού μικρών νήσων, της ύπαρξης αγροτικών και ορεινών περιοχών και του υφισταμένου σήμερα χαμηλού επιπέδου κατανάλωσης συσκευασιών, να αποφασίσουν:α) να επιτύχουν, έως τις 30 Ιουνίου 2001 το αργότερο, χαμηλότερους στόχους από τους στόχους της παραγράφου 1 στοιχεία α) και γ), αλλά να επιτύχουν ποσοστό τουλάχιστον 25 % όσον αφορά την ανάκτηση ή την αποτέφρωση σε εγκαταστάσεις αποτεφρώσεως απορριμμάτων με ανάκτηση ενέργειας·β) να μεταθέσουν, ταυτοχρόνως, την επίτευξη των στόχων της παραγράφου 1 στοιχεία α) και γ) σε μεταγενέστερη ημερομηνία, η οποία, ωστόσο, δεν πρέπει να είναι μεταγενέστερη της 31ης Δεκεμβρίου 2005·γ) να μεταθέσουν την επίτευξη των στόχων της παραγράφου 1 στοιχεία β), δ) και ε) σε ημερομηνία της επιλογής τους, η οποία, ωστόσο, δεν πρέπει να είναι μεταγενέστερη της 31ης Δεκεμβρίου 2011.8. Το ταχύτερο δυνατόν, και το αργότερο στις 30 Ιουνίου 2005, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την πρόοδο εφαρμογής της παρούσας οδηγίας και τις επιπτώσεις της στο περιβάλλον καθώς και στη λειτουργία της εσωτερικής αγοράς. Στην έκθεση θα λαμβάνονται υπόψη οι ιδιαίτερες συνθήκες που επικρατούν στα επιμέρους κράτη μέλη. Η έκθεση καλύπτει τα ακόλουθα:α) αξιολόγηση της αποτελεσματικότητας, της εφαρμογής και της τήρησης των βασικών απαιτήσεων·β) πρόσθετα μέτρα πρόληψης για τον μέγιστο δυνατό περιορισμό της περιβαλλοντικής επίπτωσης της συσκευασίας χωρίς να τίθενται σε κίνδυνο οι θεμελιώδεις λειτουργίες της·γ) πιθανή εκπόνηση ενός περιβαλλοντικού δείκτη σχετικά με τη συσκευασία, ο οποίος καθιστά την πρόληψη των απορριμμάτων συσκευασίας απλούστερη και αποτελεσματικότερη·δ) σχέδια πρόληψης των απορριμμάτων συσκευασίας·ε) ενθάρρυνση της επαναχρησιμοποίησης και, ιδιαίτερα, σύγκριση του κόστους και των πλεονεκτημάτων της επαναχρησιμοποίησης και των πλεονεκτημάτων της ανακύκλωσης·στ) ευθύνη του παραγωγού, συμπεριλαμβανομένων των οικονομικών πτυχών της·ζ) προσπάθειες για περαιτέρω μείωση και, κατά περίπτωση, σταδιακή εξάλειψη των βαρέων μετάλλων και άλλων επικινδύνων ουσιών από τη συσκευασία μέχρι το 2010.Κατά περίπτωση, η ανωτέρω έκθεση πλαισιώνεται από προτάσεις αναθεώρησης των σχετικών διατάξεων της παρούσας οδηγίας, εκτός εάν έχουν υποβληθεί έως τότε τέτοιες προτάσεις.9. Η έκθεση εξετάζει τα ζητήματα της παραγράφου 8 καθώς και άλλα σχετικά θέματα στο πλαίσιο των διαφόρων στοιχείων του έκτου προγράμματος δράσης για το περιβάλλον, ιδίως της θεματικής στρατηγικής για την ανακύκλωση και της θεματικής στρατηγικής για την αειφόρο χρήση των πόρων.Η Επιτροπή και τα κράτη μέλη ενθαρρύνουν, κατά περίπτωση, μελέτες και πιλοτικά σχέδια σχετικά με τα στοιχεία β), γ), δ), ε) και στ) της παραγράφου 8, καθώς και άλλα μέσα πρόληψης.10. Στα κράτη μέλη τα οποία έχουν θεσπίσει ή πρόκειται να θεσπίσουν προγράμματα που υπερβαίνουν τα ανώτατα όρια των στόχων της παραγράφου 1 και τα οποία διαθέτουν, για το σκοπό αυτό, μονάδες ανακύκλωσης και ανάκτησης κατάλληλης δυναμικότητας επιτρέπεται να επιδιώκουν αυτούς τους στόχους για την επίτευξη περιβαλλοντικής προστασίας υψηλού επιπέδου, υπό την προϋπόθεση ότι τα εν λόγω μέτρα αποφεύγουν στρεβλώσεις της εσωτερικής αγοράς και δεν εμποδίζουν τα άλλα κράτη μέλη να συμμορφωθούν προς την παρούσα οδηγία. Τα κράτη μέλη ενημερώνουν την Επιτροπή για τα μέτρα αυτά. Η Επιτροπή επιβεβαιώνει τα μέτρα αυτά, αφού διαπιστώσει, σε συνεργασία με τα κράτη μέλη, ότι συνάδουν προς τις προαναφερόμενες αρχές και δεν αποτελούν αυθαίρετο μέσο διάκρισης ή συγκεκαλυμμένο περιορισμό του εμπορίου μεταξύ κρατών μελών.".4. Στο άρθρο 8, η παράγραφος 2 αντικαθίσταται από το ακόλουθο κείμενο:"2. Για να διευκολύνεται η συλλογή, η επαναχρησιμοποίηση και η ανάκτηση, συμπεριλαμβανομένης της ανακύκλωσης, πρέπει να αναφέρεται στη συσκευασία η φύση του ή των χρησιμοποιούμενων υλικών συσκευασίας, για λόγους αναγνώρισης και ταξινόμησης από την ενδιαφερόμενη βιομηχανία με βάση την απόφαση 97/129/ΕΚ της Επιτροπής(9)."5. Στο άρθρο 13, προστίθεται το ακόλουθο εδάφιο:"Τα κράτη μέλη προάγουν επίσης την ενημέρωση του καταναλωτή καθώς και εκστρατείες ευαισθητοποίησης."6. Το άρθρο 19 αντικαθίσταται από το ακόλουθο κείμενο:"Άρθρο 19Προσαρμογή στην επιστημονική και τεχνική πρόοδοΟι τροποποιήσεις που είναι αναγκαίες για την προσαρμογή στην επιστημονική και τεχνική πρόοδο του συστήματος αναγνώρισης -που αναφέρεται στο άρθρο 8 παράγραφος 2 και στο άρθρο 10 δεύτερο εδάφιο τελευταία περίπτωση- των τυποποιημένων μορφών του συστήματος βάσης δεδομένων -που αναφέρονται στο άρθρο 12 παράγραφος 3 και στο παράρτημα ΙΙΙ-, καθώς και των επεξηγηματικών παραδειγμάτων για τον ορισμό της συσκευασίας -που αναφέρονται στο παράρτημα Ι- θεσπίζονται σύμφωνα με τη διαδικασία του άρθρου 21 παράγραφος 2."7. Στο άρθρο 20, η παράγραφος 1 αντικαθίσταται από το ακόλουθο κείμενο:"1. Η Επιτροπή, σύμφωνα με τη διαδικασία που ορίζεται στο άρθρο 21, καθορίζει τα απαιτούμενα τεχνικά μέτρα για την αντιμετώπιση τυχόν δυσχερειών που ανακύπτουν κατά την εφαρμογή των διατάξεων της παρούσας οδηγίας, ιδίως όσον αφορά τα αδρανή υλικά συσκευασίας που διατίθενται στην αγορά σε πολύ μικρές ποσότητες (δηλαδή περίπου 0,1 % κατά βάρος) στην Ευρωπαϊκή Ένωση, την πρωτογενή συσκευασία ιατροτεχνολογικών προϊόντων και φαρμακευτικών προϊόντων, τις μικρές συσκευασίες και τις πολυτελείς συσκευασίες."8. Το άρθρο 21 αντικαθίσταται από το ακόλουθο κείμενο:"Άρθρο 21Διαδικασία επιτροπής1. Η Επιτροπή επικουρείται από επιτροπή.2. Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ(10), τηρουμένων των διατάξεων του άρθρου 8 αυτής.Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό της κανονισμό."9. Στο άρθρο 22, παρεμβάλλεται η ακόλουθη παράγραφος:"3α. Με την προϋπόθεση ότι επιτυγχάνονται οι στόχοι που ορίζονται στο άρθρο 6, τα κράτη μέλη μπορούν να μεταφέρουν στο εθνικό τους δίκαιο τις διατάξεις του άρθρου 7, μέσω συμφωνιών μεταξύ των αρμόδιων αρχών και των οικείων οικονομικών κλάδων.Οι συμφωνίες αυτές πρέπει να πληρούν τις ακόλουθες προϋποθέσεις:α) να μπορεί να επιβληθεί η τήρησή τους·β) να προσδιορίζουν στόχους και τις αντίστοιχες προθεσμίες·γ) να δημοσιεύονται στην οικεία Εφημερίδα της Κυβερνήσεως ή σε επίσημο έγγραφο εξίσου προσιτό στο κοινό και να διαβιβάζονται στην Επιτροπή·δ) τα επιτυγχανόμενα αποτελέσματα να παρακολουθούνται τακτικά, να αναφέρονται στις αρμόδιες αρχές και στην Επιτροπή και να καθίστανται διαθέσιμα στο κοινό υπό τους όρους που ορίζονται στη συμφωνία·ε) οι αρμόδιες αρχές να εξασφαλίζουν ότι εξετάζεται η επιτελούμενη στα πλαίσια της συμφωνίας πρόοδος·στ) σε περίπτωση μη συμμόρφωσης με τη συμφωνία, τα κράτη μέλη εφαρμόζουν τις οικείες διατάξεις της παρούσας οδηγίας με νομοθετικά, κανονιστικά ή διοικητικά μέτρα."10. Το παράρτημα Ι αντικαθίσταται από το παράρτημα που περιλαμβάνεται στο παράρτημα της παρούσας οδηγίας.Άρθρο 2Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 18 Αυγούστου 2005. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Στρασβούργο, 11 Φεβρουαρίου 2004.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςM. McDowell(1) ΕΕ C 103 Ε της 30.4.2002, σ. 17.(2) ΕΕ C 221 της 17.9.2002, σ. 31.(3) Γνώμη του Ευρωπαϊκού Κοινοβουλίου της 3ης Σεπτεμβρίου 2002 (ΕΕ C 272 Ε της 13.11.2003, σ. 287), κοινή θέση του Συμβουλίου της 6ης Μαρτίου 2003 (ΕΕ C 107 Ε της 6.5.2003, σ. 17) και θέση του Ευρωπαϊκού Κοινοβουλίου της 2ας Ιουλίου 2003 (δεν έχει ακόμα δημοσιευθεί στην Επίσημη Εφημερίδα). Νομοθετικό ψήφισμα του Ευρωπαϊκού Κοινοβουλίου της 29ης Ιανουαρίου 2004 και απόφαση του Συμβουλίου της 26ης Ιανουαρίου 2004.(4) ΕΕ L 365 της 31.12.1994, σ. 10· οδηγία όπως τροποποιήθηκε από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).(5) ΕΕ L 184 της 17.7.1999, σ. 23.(6) ΕΕ L 30 της 6.2.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2557/2001 της Επιτροπής (ΕΕ L 349 της 31.12.2001, σ. 1).(7) ΕΕ L 166 της 1.7.1999, σ. 6· κανονισμός όπως τροποποιήθηκε τελευταία από τον κανονισμό (ΕΚ) αριθ. 2118/2003 της Επιτροπής (ΕΕ L 318 της 3.12.2003, σ. 5).(8) ΕΕ L 185 της 17.7.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2118/2003.(9) ΕΕ L 50 της 20.2.1997, σ. 28.(10) ΕΕ L 184 της 17.7.1999, σ. 23.ΠΑΡΑΡΤΗΜΑ"ΠΑΡΑΡΤΗΜΑ ΙΕπεξηγηματικά παραδείγματα για τα κριτήρια του άρθρου 3 σημείο 1Επεξηγηματικά παραδείγματα του κριτηρίου i)ΣυσκευασίεςΚουτιά γλυκώνΖελατίνα που περιβάλλει τη θήκη CDΜη συσκευασίεςΓλάστρες που προορίζονται να παραμείνουν με το φυτό σε όλη τη διάρκεια ζωής τουΕργαλειοθήκεςΦακελάκια τσαγιούΚηρώδη επιστρώματα γύρω από το τυρίΜεμβράνες λουκάνικωνΕπεξηγηματικά παραδείγματα του κριτηρίου ii)Συσκευασίες, εφόσον έχουν σχεδιασθεί και προορίζονται για να γεμίζονται στο σημείο πώλησηςΧάρτινες ή πλαστικές σακούλες για μεταφοράΠιάτα και ποτήρια μιας χρήσηςΚολλητική μεμβράνηΣακούλες για σάντουιτςΑλουμινόχαρτοΜη συσκευασίεςΑναδευτήραςΜαχαιροπήρουνα μιας χρήσηςΕπεξηγηματικά παραδείγματα του κριτηρίου iii)ΣυσκευασίεςΕτικέτες αναρτημένες απευθείας ή προσκολλημένες στο προϊόνΕξαρτήματα συσκευασιώνΤο βουρτσάκι της μάσκαρας που αποτελεί μέρος του πώματος του δοχείουΑυτοκόλλητες ετικέτες κολλημένες σε άλλη συσκευασίαΆγκιστραΠλαστικοί δακτύλιοιΔοσομετρητής που αποτελεί μέρος του πώματος του δοχείου απορρυπαντικού."Δήλωση του Συμβουλίου, της Επιτροπής και του Ευρωπαϊκού ΚοινοβουλίουΣημειώνοντας την ερμηνεία του Δικαστηρίου των Ευρωπαϊκών Κοινοτήτων σχετικά με τον ορισμό της ανάκτησης στις αποφάσεις C-458/00, C-228/00 και C-116/01, και τις επιπτώσεις της ερμηνείας αυτής στην εκπλήρωση των στόχων ανάκτησης, το Ευρωπαϊκό Κοινοβούλιο, το Συμβούλιο και η Επιτροπή δηλώνουν την κοινή τους πρόθεση να επανεξετάσουν αυτό το ζήτημα με την πρώτη ευκαιρία.Λαμβάνοντας υπόψη τις ανησυχίες που εκφράστηκαν, η Επιτροπή δηλώνει ότι προτίθεται να προτείνει τις κατάλληλες τροποποιήσεις της σχετικής νομοθεσίας. Το Συμβούλιο και το Κοινοβούλιο αναλαμβάνουν την υποχρέωση να ενεργήσουν ταχέως μόλις υποβληθεί η πρόταση σύμφωνα με τις εκατέρωθεν διαδικασίες.Δεν προδικάζεται, ωστόσο, οποιαδήποτε μελλοντική αναθεώρηση του ορισμού της ανάκτησης στο πλαίσιο της θεματικής στρατηγικής για την πρόληψη της ρύπανσης και την ανακύκλωση, κατά περίπτωση στο πλαίσιο της οριζόντιας νομοθεσίας για τα απορρίμματα.


Avis juridique important

|

31989L0384

Οδηγία 89/384/ΕΟΚ του Συμβουλίου της 20ής Ιουνίου 1989 για τον καθορισμό του τρόπου με τον οποίο ελέγχεται η τήρηση του σημείου πήξης του νωπού γάλακτος που προβλέπεται στο παράρτημα Α της οδηγίας 85/397/ΕΟΚ

Επίσημη Εφημερίδα αριθ. L 181 της 28/06/1989 σ. 0050 - 0050 Φινλανδική ειδική έκδοση: Κεφάλαιο 3 τόμος 29 σ. 0189  Σουηδική ειδική έκδοση: Κεφάλαιο 3 τόμος 29 σ. 0189

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 20ής Ιουνίου 1989  για τον καθορισμό του τρόπου με τον οποίο ελέγχεται η τήρηση του σημείου πήξης του νωπού γάλακτος που προβλέπεται στο παράρτημα Α της οδηγίας 85/397/ΕΟΚ  (89/384/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 85/397/ΕΟΚ του Συμβουλίου της 5ης Αυγούστου 1985 σχετικά με τα υγειονομικά προβλήματα και τον υγειονομικό έλεγχο κατά τις ενδοκοινοτικές συναλλαγές θερμικά επεξεργασμένου γάλακτος (1), όπως τροποποιήθηκε από τον κανονισμό (ΕΟΚ) αριθ. 3768/85 (2), και ιδίως το άρθρο 11 παράγραφος 6,  την πρόταση της Επιτροπής,  Εκτιμώντας:  ότι στο παράρτημα Α κεφάλαιο VI σημείο Δ της οδηγίας 85/397/ΕΟΚ καθορίζονται οι κανόνες που πρέπει να τηρούνται κατά την είσοδο του νωπού γάλακτος στην εγκατάσταση επεξεργασίας ή στο κέντρο συλλογής ή τυποποίησης·  ότι είναι σκόπιμο να διευκρινισθεί, προκειμένου να ληφθούν υπόψη οι διαφορές κατά τη συλλογή, σε ποιο στάδιο μπορεί να γίνεται ο έλεγχος του σημείου πήξης, ώστε να επιτευχθεί ενιαία εφαρμογή της απαίτησης αυτής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα κράτη μέλη φροντίζουν ώστε ο έλεγχος του σημείου πήξης του νωπού γάλακτος ο οποίος προβλέπεται στο κεφάλαιο VI σημείο Δ της οδηγίας 85/397/ΕΟΚ, να διεξάγεται ως εξής:  1. Το νωπό γάλα κάθε εκμετάλλευσης πρέπει να ελέγχεται τακτικά με δειγματοληψία.  Σε περίπτωση άμεσης παράδοσης του γάλακτος μιας μόνον εκμετάλλευσης στην εγκατάσταση επεξεργασίας, η δειγματοληψία πραγματοποιείται κατά τη συλλογή στην εκμετάλλευση, εφόσον έχουν ληφθεί μέτρα για την αποφυγή οποιασδήποτε απάτης κατά τη μεταφορά ή πριν από την εκφόρτωση στην εγκατάσταση επεξεργασίας, όταν το γάλα παραδίδεται αμέσως από τον παραγωγό.  Αν τα αποτελέσματα του ελέγχου οδηγούν την αρμόδια αρχή να υποπτευθεί προσθήκη ύδατος, η αρχή αυτή λαμβάνει ένα αυθεντικό δείγμα στην εκμετάλλευση. Ένα αυθεντικό δείγμα πρέπει να αντιπροσωπεύει το γάλα μιας πρωινής ή βραδινής αμέλξεως, η οποία παρακολουθείται πλήρως και η οποία αρχίζει τουλάχιστον 11 ή το πολύ 13 ώρες μετά την προηγούμενη άμελξη.  Σε περίπτωση παράδοσης από πολλές εκμεταλλεύσεις, οι δειγματοληψίες μπορούν να πραγματοποιούνται μόνο κατά την είσοδο του νωπού γάλακτος στην επιχείρηση επεξεργασίας ή στο κέντρο συλλογής ή τυποποίησης εφόσον πάντως πραγματοποιείται δειγματοληπτικός έλεγχος στις εκμεταλλεύσεις.  Εάν από τα αποτελέσματα του ελέγχου προκύπτει υπέρβαση του κανόνα που αναφέρεται στο σημείο Δ του κεφαλαίου VI του παραρτήματος Α της οδηγίας 85/397/ ΕΟΚ, πραγματοποιούνται δειγματοληψίες σ' όλες τις εκμεταλλεύσεις που έχουν συμμετάσχει στη συλλογή του συγκεκριμένου νωπού γάλακτος.  Εάν απαιτείται, η αρμόδια αρχή λαμβάνει αυθεντικά δείγματα κατά την έννοια του σημείου 1 τρίτο εδάφιο.  2. Εάν από τα αποτελέσματα του ελέγχου αποδεικνύεται ότι η υποψία προσθήκης ύδατος είναι αβάσιμη, το νωπό γάλα πρέπει να χρησιμοποιείται για την παρασκευή θερμικά επεξεργασμένου γάλακτος.  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή τους προς την παρούσα οδηγία το αργότερο την 1 Ιουλίου 1990.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 20 Ιουνίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. L 226 της 24. 8. 1985, σ. 13.  (2) ΕΕ αριθ. L 362 της 31. 12. 1985, σ. 8.


Avis juridique important

|

31979L0692

Οδηγία 79/692/ΕΟΚ του Συμβουλίου της 24ης Ιουλίου 1979 περί τροποποιήσεως των οδηγιών 66/401/ΕΟΚ, 66/402/ΕΟΚ, 70/458/ΕΟΚ και 70/457/ΕΟΚ «περί της εμπορίας σπόρων προς σπορά κτηνοτροφικών φυτών, σπόρων προς σπορά σιτηρών, σπόρων προς σπορά κηπευτικών και του κοινού καταλόγου ποικιλιών καλλιεργουμένων φυτικών ειδών»

Επίσημη Εφημερίδα αριθ. L 205 της 13/08/1979 σ. 0001 - 0004 Ελληνική ειδική έκδοση: Κεφάλαιο 03 τόμος 26 σ. 0049  Ισπανική ειδική έκδοση: Κεφάλαιο 03 τόμος 16 σ. 0202  Πορτογαλική ειδική έκδοση : Κεφάλαιο 03 τόμος 16 σ. 0202  Φινλανδική ειδική έκδοση: Κεφάλαιο 3 τόμος 11 σ. 0068  Σουηδική ειδική έκδοση: Κεφάλαιο 3 τόμος 11 σ. 0068

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουλίου 1979 περί τροποποιήσεως των οδηγιών 66/401/ΕΟΚ, 66/402/ΕΟΚ, 70/458/ΕΟΚ και 70/457/ΕΟΚ "περί της εμπορίας σπόρων προς σπορά κτηνοτροφικών φυτών, σπόρων προς σπορά σιτηρών, σπόρων προς σπορά κηπευτικών και του  κοινού καταλόγου ποικιλιών καλλιεργουμένων φυτικών ειδώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι πρέπει, για τους κατωτέρω εκτιθέμενους λόγους, να τροποποιηθούν ορισμένες οδηγίες που αφορούν την εμπορία σπόρων προς σπορά και φυτών προς φύτευση- ότι, για τους σπόρους κτηνοτροφικών φυτών, ορισμένες προϋποθέσεις που αφορούν την ανάλυση των σπόρων πρέπει να καταστούν πιο ελαστικές για τις περιοχές της Κοινότητος των οποίων οι πολύ ευνοϊκές οικολογικές συνθήκες εξασφαλίζουν την τήρηση των  προβλεπομένων κοινοτικών προδιαγραφών- ότι οι σπόροι σικάλεως που χρησιμοποιούνται για κτηνοτροφικούς σκοπούς πρέπει να επιτρέπουν προσωρινά ελαστικότητα των κοινοτικών προδιαγραφών που εφαρμόζονται στους σπόρους σικάλεως, προκειμένου να ξεπεραστούν παροδικές δυσκολίες που υπάρχουν σε  ορισμένες περιοχές της Κοινότητος και αφορούν αυτά τα προϊόντα- ότι, για τους σπόρους σιτηρών πρόσφατες πειραματικές μέθοδοι για τη μείωση των αποτελεσμάτων των προσβολών ορισμένων βλαβερών οργανισμών, είναι ικανές να δικαιολογήσουν την αποδοχή μειγμάτων σπόρων διαφόρων ποικιλιών σιτηρών, με την επιφύλαξη ότι  λαμβάνονται προφυλάξεις που εγγυώνται ότι η ποιότητα των σπόρων ή του τελικού προϊόντος δεν επηρεάζεται- ότι, εν όψει βελτιώσεως της λειτουργίας των συστημάτων του κοινού καταλόγου των ποικιλιών καλλιεργουμένων φυτικών ειδών, ορισμένες διατάξεις για την αποδοχή των ποικιλιών σε εθνικό επίπεδο, για την ονομασία των ποικιλιών και την ενημέρωση μεταξύ των  Κρατών Μελών πρέπει να προσαρμοσθούν σε διεθνείς κανόνες, καθώς και να ενισχυθούν, για ορισμένα είδητουλάχιστον, οι κανόνες που αφορούν την ελεύθερη εμπορία, όσον αφορά την ποικιλία σπόρων που ανήκουν στις ποικιλίες που έχουν γίνει αποδεκτές στα διάφορα  Κράτη Μέλη- ότι οι διατάξεις περί της εμπορίας σπόρων προς σπορά κηπευτικών καθώς και οι διατάξεις σχετικά με τον κοινό κατάλογο των ποικιλιών φυτικών ειδών προβλέπουν ότι από την 1η Ιουλίου 1977, η ισοδυναμία των μέτρων που λαμβάνονται στις τρίτες χώρες όσον αφορά  τις ποικιλίες δεν δύναται πλέον να διαπιστώνεται σε εθνικό επίπεδο- ότι ορισμένες αποφάσεις ισοδυναμίας που ελήφθησαν σε κοινοτικό επίπεδο άρχισαν να εφαρμόζονται μόνο από την 1η Ιουλίου 1978- ότι οι προβλεπόμενες προθεσμίες για τη διαπίστωση  ισοδυναμίας σε εθνικό επίπεδο πρέπει ως εκ τούτου να παραταθούν κατά ένα έτος, προκειμένου να καλυφθούν οι παραδοσιακές εμπορικές σχέσεις που διατηρήθηκαν πέρα από την 1η Ιουλίου 1977, εν αναμονή των κοινοτικών διαπιστώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Στο άρθρο 2 της οδηγίας 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά κτηνοτροφικών φυτών(4), όπως τροποποιήθηκε τελευταία από την οδηγία 79/641/ΕΟΚ(5), προστίθεται η ακόλουθη παράγραφος:  "1γ. Σύμφωνα με την προβλεπόμενη στο άρθρο 21 διαδικασία, δύναται να επιτρέπεται στα Κράτη Μέλη να μην εφαρμόζουν, για την παραγωγή σ' ένα καθορισμένο Κράτος Μέλος, τον όρο που προβλέπεται στο παράρτημα II μέρος I σημείο 2 εδάφιο Β 1) για ένα ή  περισσότερα από τα σχετικά είδη, εφ όσον οι οικολογικές συνθήκες και η αποκτηθείσα εμπειρία επιτρέπουν την υπόθεση ότι τηρήθηκαν οι κανόνες που καθορίζονται στο παράρτημα II, μέρος I, σημείο 2, στήλη 13 του πίνακα."  Άρθρο 2  Η οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά σιτηρών(6), όπως τροποποιήθηκε τελευταία από την οδηγία 79/641/ΕΟΚ, τροποποιείται ως ακολούθως:  1. Στο άρθρο 2 προστίθεται η ακόλουθη παράγραφος:  "1γ. Σύμφωνα με την προβλεπόμενη στο άρθρο 21 διαδικασία δύναται να επιτρέπεται στα Κράτη Μέλη, μέχρι την 30ή Ιουνίου 1982, να δεχθούν την εμπορία σπόρων καθορισμένων ποικιλιών σικάλεως που προορίζονται ουσιαστικώς για κτηνοτροφικούς σκοπούς, που δεν  πληρούν τις προϋποθέσεις που καθορίζονται:  - στο παράρτημα II, όσον αφορά τη βλαστική ικανότητα,  - και, όσον αφορά τους βασικούς σπόρους, στο παράρτημα II σημείο 2, πίνακας Α, στήλη 6." 2. Στο άρθρο 13, προστίθεται η ακόλουθη παράγραφος:  "1. Τα Κράτη Μέλη δύνανται να δεχθούν ότι σπόροι ενός είδους σιτηρών τίθενται σε εμπορία υπό μορφή καθορισμένων μειγμάτων σπόρων διαφορετικών ποικιλιών, εφ' όσον τα εν λόγω μείγματα είναι τέτοιας φύσεως ώστε, βάσει των επιστημονικών ή τεχνικών γνώσεων,  να διαπιστώνεται ότι δεν επιτρέπουν τον πολλαπλασιασμό ορισμένων βλαβερών οργανισμών και εφ' όσον τα στοιχεία του μείγματος ανταποκρίνονται, πριν την ανάμειξη, στους κανόνες εμπορίας που εφαρμόζονται σ' αυτούς." 3. Στο άρθρο 13, η παράγραφος 1 γίνεται παράγραφος 2 και η παράγραφος 2 γίνεται παράγραφος 3.  4. Στο παράρτημα IV μέρος A υπό β) προστίθεται ο ακόλουθος αριθμός:  "8. "Η εμπορία επιτρέπεται αποκλειστικά σε......" (ενδιαφερόμενο Κράτος Μέλος)."  Άρθρο 3  Η οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (7), όπως τροποποιήθηκε τελευταία από την οδηγία 78/55/ΕΟΚ(8), τροποποιείται ως εξής:  1. Το άρθρο 5 παράγραφος 1 αντικαθίσταται από το ακόλουθο κείμενο:  "1. Μία ποικιλία είναι σαφώς διακρινόμενη, εάν όποια και αν είναι η προέλευση, τεχνική ή φυσική, της αρχικής παραλλαγής από την οποία προήλθε, ξεχωρίζει καθαρά από έναν ή περισσότερους σημαντικούς χαρακτήρες οποιασδήποτε άλλης γνωστής ποικιλίας στην  Κοινότητα.  Οι χαρακτήρες πρέπει να δύνανται να αναγνωρίζονται με ακρίβεια και να περιγράφονται με ακρίβεια.  Ποικιλία γνωστή στην Κοινότητα δύναται να είναι κάθε ποικιλία η οποία, κατά τη στιγμή που υποβάλλεται δεόντως η αίτηση για την αποδοχή της υπό κρίση ποικιλίας:  - είτε περιλαμβάνεται στον κοινό κατάλογο των ποικιλιών των καλλιεργουμένων φυτικών ειδών ή στον κατάλογο ποικιλιών κηπευτικών ειδών,  - είτε, χωρίς να περιλαμβάνεται σε έναν από τους εν λόγω καταλόγους, έγινε αποδεκτή ή πρόκειται να γίνει δεκτή στο εν λόγω Κράτος Μέλος ή σε άλλο Κράτος Μέλος, είτε για πιστοποίηση και για εμπορία ή για πιστοποίηση σε άλλες χώρες,  εκτός αν οι προαναφερθείσες προϋποθέσεις δεν πληρούνται σε όλα τα ενδιαφερόμενα Κράτη Μέλη πριν ληφθεί η απόφαση σχετικά με την αίτηση αποδοχής της υπό κρίση ποικιλίας." 2. Στο άρθρο 7 παράγραφος 1 προστίθεται το ακόλουθο κείμενο:  "Για να καθορισθεί η διάκριση, οι δοκιμές στην καλλιέργεια πρέπει να περιέχουν τουλάχιστον τις διαθέσιμες συγκρίσιμες ποικιλίες, οι οποίες είναι ποικιλίες γνωστές στην Κοινότητα σύμφωνα με το άρθρο 5 παράγραφος 1. Για την εφαρμογή του άρθρου 9  συμπεριλαμβάνονται άλλες διαθέσιμες συγκρίσιμες ποικιλίες." 3. Στο άρθρο 9 η παράγραφος 3 αντικαθίσταται από το ακόλουθο κείμενο:  "3. Τα Κράτη Μέλη, αφού λάβουν υπόψη τις διαθέσιμες πληρoφορίες, μεριμνούν επί πλέον ώστε μία ποικιλία που δεν είναι σαφώς διακρινόμενη:  - από μία ποικιλία που έγινε προηγουμένως αποδεκτή στο εν λόγω Κράτος Μέλος ή σε άλλο Κράτος Μέλος ή - από μία άλλη ποικιλία η οποία έχει γίνει αποδεκτή όσον αφορά τη διάκριση, τη σταθερότητα και την ομοιομορφία σύμφωνα με τους κανόνες που αντιστοιχούν σ εκείνους της παρούσας οδηγίας, χωρίς εν τούτοις να είναι ποικιλία γνωστή στην Κοινότητα σύμφωνα με  το άρθρο 5, παράγραφος 1,  φέρει την ονομασία αυτής της ποικιλίας. Αυτή η διάταξη δεν εφαρμόζεται αν αυτή η ονομασία είναι ικανή να εξαπατήσει ή να δημιουργήσει σύγχυση, όσον αφορά την εν λόγω ποικιλία, ή αν, σύμφωνα με το σύνολο των διατάξεων του ενδιαφερομένου Κράτους Μέλους,  που διέπουν τις ποικιλιακές ονομασίες, αντιτίθενται στη χρήση της, ή αν το δικαίωμα ενός τρίτου εμποδίζει την ελεύθερη χρήση αυτής της ονομασίας σχετικά με την εν λόγω ποικιλία." 4. Στο άρθρο 9 η παράγραφος 3 γίνεται παράγραφος 4.  5. Το άρθρο 10 παράγραφος 1 αντικαθίσταται από το ακόλουθο κείμενο:  "1. Κάθε αίτηση ή ανάληψη αιτήσεως αποδοχής μιας ποικιλίας, κάθε εγγραφή σε κατάλογο ποικιλιών, καθώς και οι διάφορες τροποποιήσεις του, κοινοποιούνται αμέσως στα άλλα Κράτη Μέλη και στην Επιτροπή." 6. Μετά το άρθρο 12α προστίθεται το ακόλουθο άρθρο:  "Άρθρο 12α 1. Τα Κράτη Μέλη μεριμνούν για τη διευκρίνιση των αμφιβολιών που προκύπτουν μετά την αποδοχή μιας ποικιλίας, όσον αφορά την εκτίμηση της διακρίσεώς της ή της ονομασίας της κατά τη στιγμή της αποδοχής της.  2. Αν απεδείχθη, μετά την αποδοχή μιας ποικιλίας, ότι δεν εκπληρώθηκε κατά το χρόνο της αποδοχής ο όρος της διακρίσεως σύμφωνα με το άρθρο 5, η αποδοχή αντικαθίσταται από άλλη απόφαση ή, κατά περίπτωση, από ανάκληση, σύμφωνη με αυτή την οδηγία.  Με την άλλη αυτή απόφαση, η ποικιλία δεν θεωρείται πια, με ισχύ από τη στιγμή της αρχικής της αποδοχής, ως ποικιλία γνωστή στην Κοινότητα κατά την έννοια του άρθρου 5 παράγραφος 1.  3. Όταν απεδείχθη, μετά την αποδοχή μιας ποικιλίας, ότι η ονομασία της κατά την έννοια του άρθρου 9 δεν έγινε δεκτή κατά την αποδοχή, η ονομασία προσαρμόζεται κατά τέτοιο τρόπο ώστε να είναι σύμφωνη με την παρούσα οδηγία. Τα Κράτη Μέλη δύνανται να  επιτρέπουν η προηγούμενη ονομασία να μπορεί προσωρινά να χρησιμοποιείται συμπληρωματικά. Οι λεπτομέρειες σύμφωνα με τις οποίες η προηγούμενη ονομασία δύναται να χρησιμοποιείται συμπληρωματικά δύνανται να καθορίζονται σύμφωνα με την προβλεπόμενη στο  άρθρο 23 διαδικασία." 7. Στο άρθρο 15 παράγραφος 2 προστίθεται η ακόλουθη φράση:  "Λαμβάνονται μόνο υπόψη οι αιτήσεις που υποβλήθηκαν τέσσερις μήνες πριν από την προαναφερθείσα προθεσμία." 8. Στο άρθρο 15 παράγραφος 5, προστίθεται το ακόλουθο κείμενο:  "Για τα είδη Beta vulgaris L. και Solanum tuberosum L. η προϋπόθεση αυτή θεωρείται πληρωθείσα την 31η Δεκεμβρίου κάθε έτους για τις ποικιλίες που έτυχαν, τέσσερις μήνες πριν από αυτή την ημερομηνία, των προβλεπομένων κοινοποιήσεων στο άρθρο 10,  παράγραφοι 1 και 2, εκτός αν Κράτος Μέλος πληροφορεί την Επιτροπή ή κάνει δήλωση στη Μόνιμη Επιτροπή Σπόρων προς Σπορά και Φυτών προς Φύτευση αναφέροντας ότι δεν έχει την πρόθεση να παραιτηθεί της υποβολής αιτήσεως σύμφωνα με την παράγραφο 2. Κατόπιν  προτάσεως της Επιτροπής, το Συμβούλιο αποφασίζει αν θα εφαρμόζονται αυτές οι διατάξεις σε άλλα είδη." 9. Στο άρθρο 21 παράγραφος 2 η ημερομηνία της "30ής Ιουνίου 1977" αντικαθίσταται από εκείνης της "30ής Ιουνίου 1978".   Άρθρο 4  Στο άρθρο 32 παράγραφος 2 της οδηγίας 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών(9), όπως τροποποιήθηκε τελευταία από την οδηγία 79/641/ΕΟΚ, η ημερομηνία της "30ής Ιουνίου 1977" αντικαθίσταται  από εκείνη της "30ής Ιουνίου 1978".   Άρθρο 5  Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν:  - με τα άρθρα 1 και 2, με ισχύ από την 1η Ιανουαρίου 1980,  - με το άρθρο 3 σημείο 9 και το άρθρο 4, με ισχύ από την 1η Ιουλίου 1977,  - με τις άλλες διατάξεις της οδηγίας αυτής, από την 1η Ιουλίου 1982.   Άρθρο 6  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 24 Ιουλίου 1979.  Για το Συμβούλιο Ο Πρόεδρος J. GIBBONS  (1) ΕΕ αριθ. Α 174 της 21.7.1978, σ. 8.  (2) ΕΕ αριθ. Α 239 της 9.10.1978, σ. 54.  (3) ΕΕ αριθ. Α 114 της 7.4.1979, σ. 26.  (4) ΕΕ αριθ. 125 της 11.7.1966. σ. 2298/66.  (5) ΕΕ αριθ. Ν 183 της 19.7.1979, σ. 13.  (6) ΕΕ αριθ. 125 της 11.7.1966, σ. 2309/66.  (7) ΕΕ αριθ. Ν 225 της 12.10.1970, σ. 1.  (8) ΕΕ αριθ. Ν 16 της 20.1.1978, σ. 23.  (9) ΕΕ αριθ. Ν 225 της 12.10.1970, σ. 7.